Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...AN EN KI KID |TE.A| HI IG NAM EŠ₂ MA RA NI IN TAR |IGI.RI| 
...AN EN KID LI IGI ZI MU |IGI.DIB| IGI BAR |IGI.RI| 
 |SAL.TUG₂| ZU |IGI.DIB| AN |SAL.TUG₂| KID LI |IGI.DIB| TU ZU NE IN KA 
 PA A ZI LUGAL DUN GI DA A₂ ZU MU DA AN |NINDA₂×NE| 
 |GIŠ.PI.TUG₂| |GA₂×AN| LA |HI×BAD| DI GAL MU |IGI.DIB| IGI IN |IGI.RU| 
 |PA.LU| NE UD MI A |IGI.DIB| NU MU |IGI.DIB| IGI IN KU₄ KU₄ 
 IGI IG TUK GIŠ |HI×AŠ₂| RI KIN GA₂ KU₃ ZU GAR NAM MA KID 
 GIŠ |ŠE.NUN&NUN| GAL GAL LA EREN GAL...
 ME ZU |IGI.DIB| ŠU NE |U.GUD| |IGI.E₂| E BA AN DU BI LI 
 TUG₂...SUM GA GU A TAG GA A ZU |IGI.DIB| KI...
 KID MAH HAL ZU |IGI.DIB| UD A₂ DAM KU₃ GI |GA₂×AN| BI SI A ME LI 
 GIŠ ŠU DIM₂ ZU |IGI.DIB| MUŠ ŠA₃ |NUN.LAGAR| NAM DAM AK ŠU BA NA₂ ME LI 
 GI MUŠ ZU |IGI.DIB| |GAL.BUR₂| KI NA₂ BI A |IGI.DIB| HI KU₄ ME LI 
 GIŠ MI URU ZA ZU |IGI.DIB| MUŠ SIG SIG KUR KU ŠA₃ KI TAB BA ME LI 
 GIŠ |KA×ME| SIG ZU |IGI.DIB| A MI |A.LAGAB×HAL| |UD.GIŠ%GIŠ.NUN| KU₃ GA UR BA DAR DAR ME LI 
 GIŠ |IGI.DIB| GIŠ |HI×AŠ₂| RA KEŠ₂ KEŠ₂ DU ZU |IGI.DIB| KI GA₂ |IGI.RI| GA₂ RA BI 
 KUN SAG |LAGAB×U| KUR RA SI DI A GIŠ...SI SI IG GA ME LI 
 GIŠ <unk> KU₃ ZU |IGI.DIB| GAN IG GAR GAR RA A KI GAN UŠ SA ME LI 
 GIŠ LUM ZU |IGI.DIB| |ZU.AB| ŠA₃ BI A BARA₂ MAH A RI A ME LI 
 GIŠ <unk> ZU |IGI.DIB| |LAM×KUR.RU.DA| KI |GI%GI| SA ŠU GA₂ |IGI.RI| GA₂ RA ME LI 
 KA₂ UD |UD.DU| EŠ₂ IG LA A ZU |IGI.DIB| AN |SAL.TUG₂| UŠ HU A 
 UMBIN BA GAR...MI NI TUM LAL A₂ MU |IGI.DIB| SUD SUD E 
 AŠ ME KU₃ GI GA DAR A ZU |IGI.DIB| SU |NUNUZ.AB₂×AŠGAB| IL₂ LA A BI 
 NI TI GAR KA NI KUR KUR RA ZI NE EŠ₂ |UD.DU| A ME LI 
 AN TI BAL ME NAM LUGAL LA KA ŠE IR HA AN KA GA ZU |IGI.DIB| 
 |ŠE.NUN&NUN| GIŠ HA ŠU UR₂ RA A SIG GA₂ RA |GIŠ.MI| HI GA ME LI 
 <unk> ZU |IGI.DIB| U₂ SI AN |3×AN| |UD.DU| NE NI₂ |HI.GIR₃| RI A ME LI 
 GI ZI TUR TUR PI PI AL IL₂ LA SAG SUM GA ZU A 
 ŠA₃ BA HU BURU₅ HU |LAGAB×A| KU₃ DIM₂ AD MU GA₂ GA₂ GA₂ 
 |HI×AŠ₂| ŠA A BI BUR₂ BUR₂ |IGI.DIB| DUG |URU×GA| RA DIM₂ ŠA₃ GI HI GA BI 
 AN EN KID AN |SAL.TUG₂| KID RA HUL₂ LA DIM₂ MU NI TUM GA₂ GA₂ GA₂ 
 GIŠ ZI GAN AN ZU |IGI.DIB| KIN HA MAH A PI LA KA KI SILA₃ LA ME LI 
...|GIR₃×(A.IGI)| KI GAL LA NI₂...
 EŠ₂ MA₂ BU ZU |IGI.DIB| AN MUŠ DAR A KALAM@g MA...
 GIŠ |MA₂.MUG| ZU |IGI.DIB| UZ₃ SAG AN NA <unk>...
 GIŠ AD UŠ ZU |IGI.DIB| UR SAG UR SAG RA SI DI...
 MA₂ SAG ZU |IGI.DIB| AN |ŠEŠ.KI| |HI×AŠ₂| RA AŠ...
 MA₂ EGIR ZU |IGI.DIB| AN UD AN UR₂ RA...
 A₂ SUHUR ZU |IGI.DIB| <unk> <unk> <unk>...
...
 EZEN KU₃ PI LUL DA GAL GAL 
 |PA.LU| ZI DUN GI RI KI BI EŠ₂ MU GA₂ |IGI.RI| GA₂ |IGI.RI| 
 |EN.KID| KI A AN GAL GAL E NE A KU₃ MU |A.ŠU.NAGA| |A.ŠU.NAGA| |IGI.DIB| EŠ₂ 
 URU KI A NAM KI BI EŠ₂ MU TAR |IGI.RI| E ME ZI...
...KALAM@g MA AN |SAL.TUG₂| KID LU₂ ŠA₆ GA E₂ TA...
...AB₂ |NUN.LAGAR×SAL| KU₃ DIM₂ GU₂ DA...
 BARA₂ KU₃ BI DUR₂ IM MI IN GA₂ RI EŠ₂ GAR...
...MAH...<unk> |A.LAGAB×HAL| |GU₂.GAR₃| A GAN |U.GUD| BI 
...HAL HAL LA...A |3×AN| |3×AN| LA...
 |ŠITA.GIŠ| SAG 5(DIŠ) |KU.AN|...ŠU |NUN&NUN| A...IGI EŠ₂ IM DA...
 UR SAG AN EN KID LAL AN |SAL.TUG₂| IB SAG BI A MU DU 
 <unk> |GA₂×AN| ZU |IGI.DIB| GIŠ |IGI.DIB| SILA₃ LA BI E SI IM DI DI E 
 MA₂ TE@g GI |SI.A| KU₃ GA GIŠ GI MUŠ KU₃ BI...
 LU₂ <unk> LAL EZEN KU₃...
 |SAL.TUG₂|...NAM MAH GAL GAL NI SAL...
 SAL ZI DA AN |SAL.TUG₂| KID HUL₂ LA E DUN GI...
 KI EN GI |ŠEŠ.AB@g| KI E GAR HUL₂ LA ŠA₆ GA...
 MA₂ TE@g |TE.A| ME TE A MI A A NE SUD...
 GIŠ GI TUM MA AL KI AN EN KID LAL KA A₂ MU SUD SUD E 
 GUD KAK DIM₂ SAG MU NI TUM IL₂ IL₂ GU₂ MI NI TUM MAR MAR 
 NI SUM ZI GA A GABA IM RA RA RA A ŠU LAGAB LAGAB...
 A ŠA₃ GA DU BI |LAGAB×HAL| RA HA IM IGI HU LUH E 
 A BAR RA DU BI GAN IG E |3×AN| MA AL IM MI TUM ZA 
 GI |SI.A| KU₃ GI NAM |A.AN| UŠ |SAL.TUG₂| TUM MA AL KI A RA ZU...
 |GA₂×AN| A A AN EN KID LAL AN LUGAL AN NAM TAR RI KA ŠU...
 AN |SAL.TUG₂| KID DA KI KI NA KA ZAG GI MU TI NI TUM SI EŠ₂ 
 DUN GI |PA.LU| |PAD.AN.MUŠ₃| GAL GAL LA NI MU NE IGI TUM DIB DIB BI 
 UD NAM HI A MI NI TUM NI NI NE MI NI IM I I NE 
 LUGAL MA₂ TE@g KU₃ DUH A RA NAM MU NI IN TAR RI EŠ₂ 
 NAM TAR RA A BI |U.GUD| NI A EŠ₂ GAR SAG BA DU |A.AN| 
 GABA KALAM@g MA KA UD MU |IGI.DIB| GA₂ |IGI.RI| AN UD |IGI.DIB| |MAŠ.GU₂.GAR₃| NE |UD.DU| 
 MA₂ TE@g GABA...NAM |A.AN| MI IB GU₂ KALAM@g GU₂ KA |HI×AŠ₂| MU DU 
 |SAL.TUG₂| MU DU |A.LAGAB×HAL| MU GAN IG LA KA A ŠU TI A |A.AN| 
 GUD HA BI E DUN₃ MU MI TUM DAR DAR GU₂ AN EN KID NI HUL₂ LI 
 MUŠ U₂ HA E KA GA₂ |IGI.RI| BA A NE MU E AN |SAL.TUG₂| KID NI HUL₂ LI 
 <unk> HA NI TUM MI NI TUM LI E AN EN KI NI HUL₂ LI 
 SUHUR MAŠ₂ HA E |KA×SA| BI MU |IGI.DIB| SUD E AN |ŠEŠ.KI| NI HUL₂ LI 
...A NUN NA IM IGI HUL₂ HUL₂ LI EŠ₂ 
...|A.LAGAB×HAL| |UD.GIŠ%GIŠ.NUN| NA SAG MI NI TUM IL₂ IL₂ <unk> MI NI...
 ŠA₃...KUR RA |A.AN| A NI |NIM×GAN₂@t| |NIM×GAN₂@t| DA 
 MA₂ TE@g...MU NI TUM UŠ |EN.KID| KI HUL₂ LA A |A.AN| 
...<unk> A E LUGAL DUN GI RA 
 IGI HUL₂ LAL SAG KI UD GA NA MU IGI IM BAR BAR RI 
 |PA.LU|...DUN GI MU |GI%GI| SA LUGAL EZEN NA 
 DUN₃@g@g...SAG ZA MU NI IN GI NA MI BI...
 PA KU₃ AN EN KID LI...UD BI GA RA AB SUD SUD 
 GIŠ GU ZA AN EN KI KID SAG HA BA RA |PA.HUB₂.DU| GA A DU@g BI HA RA AB GI GI IN 
 AN |ŠEŠ.KI| AMAR TUR DA A...ZI NE EŠ₂ ŠA MU |IGI.DIB| TU 
 |PA.LU| GAR |U.GUD| E PA |UD.DU| A...<unk> A LA SUD |A.AN| 
 NAM TI ZU |IGI.DIB| TUG₂ ME KU₃ MU DIM₂ BAR RA GAN MI NI |U.TUG₂| 
 SA GAR RA |A.AN|

Provide the transliteration.

<SURFACE>
...{d}en-ki-ke₄ kar he-ŋal₂ nam-še₃ ma-ra-ni-in-tar{ar}
...{d}en-lil₂-le igi zid mu-u₃-ši-bar{ar}
nin-zu-u₃ {d}nin-lil₂-le u₃-tud-zu bi₂-in-dug₄
uₓ(PA)-a zid lugal šul-gi-da a₂-zu mu-da-an-aŋ₂
ŋeštug₃ daŋal-la-kam sa₂ gal mu-u₃-ši-in-pad₃
sipad-de₃ ud ŋi₆-a u₃ nu-mu-u₃-ši-in-ku₄-ku₄
igi-ŋal₂-tuku ŋiš-hur-re kiŋ₂-ŋa₂ kug-zu niŋ₂-nam-ma-ke₄
{ŋiš}tir gal-gal-la erin gal...
me-zu-u₃ šu bi₂-du₇ u₆-e ba-an-gub-be₂-en₃
tug₂...sig₁₀-ga gu-a tag-ga-a-zu-u₃ ki...
kid-mah-hal-zu-u₃ ud a₂-dam kug-ge daŋal-bi si-a-me-en₃
{ŋiš}šu-dim₂-zu-u₃ muš-šag₄-tur₃ sim-dam ak šu-ba nu₂-me-en₃
gi-muš-zu-u₃ ušumgal ki-nu₂-bi-a u₃ dug₃ ku₄-me-en₃
{ŋiš}mi-ri₂-za-zu-u₃ muš sig-sig kur-ku šag₄ ki tab-ba-me-en₃
{ŋiš}eme-sig-zu-u₃ a-ŋi₆ {id₂}buranuna kug-ga teš₂-ba gun₃-gun₃-me-en₃
{ŋiš}u₃ {ŋiš}har-ra keše₂-keše₂-ra₂-zu-u₃ ki ŋa₂-ar-ŋa₂-ra-bi
kun-saŋ pu₂ kur-ra si sa₂-a ŋiš...sig₉-si-ig-ga-me-en₃
{ŋiš}<unk> kug-zu-u₃ he₂-ŋal₂ ŋar-ŋar-ra-a ki he₂-us₂-sa-me-en₃
ŋiš-hum-zu-u₃ abzu šag₄-bi-a barag mah-a ri-a-me-en₃
{ŋiš}<unk> zu-u₃ arattaₓ(|LAM×KUR.RU.DA|){ki} gi₁₆-sa šu ŋa₂-ar-ŋa₂-ra-me-en₃
kan₄ ud e₃-še₃ ŋal₂-la-a-zu-u₃ {d}nin-uš{mušen}a
umbin-ba niŋ₂...mi-ni-ib₂-la₂ a₂ mu-u₃-sud-sud-e
aš-me kug-sig₁₇-ga gun₃-a-zu-u₃ {kuš}usan₃ il₂-la-a-bi
i₃-ti niŋ₂ giri₁₇-zal kur-kur-ra zid-de₃-eš₂ e₃-a-me-en₃
an-ti-bal me nam-lugal-la-ka še-er-ha-an dug₄-ga-zu-u₃
tir {ŋiš}ha-šu-ur₂-ra a sig ŋa₂-ra ŋissu dug₃-ga-me-en₃
<unk> zu-u₃ u₂-si-an mul ed₂-de₃ ni₂ huš ri-a-me-en₃
gi-zi di₄-di₄ pa₁₂-pa₁₂-al il₂-la saŋ sig₁₀-ga-zu-a
šag₄-ba mušen buru₅{mušen} ambar kug-gin₇ ad mu-ŋa₂-ŋa₂-ŋa₂
mur ša-a-bi du₉-du₉-u₃ {dug}šakir₃-ra-gin₇ šag₄-ge dug₃-ga-bi
{d}en-lil₂ {d}nin-lil₂-ra hul₂-la-gin₇ mu-ni-ib₂-ŋa₂-ŋa₂-ŋa₂
{ŋiš}zi-gan{an}zu-u₃ kiŋ₂{ku₆} mah a tal₂-la ka ki-sal₄-la-me-en₃
...alim ki gal-la ni₂...
eš₂ ma₂ gid₂-zu-u₃ {d}nirah dar-a kalam-ma...
{ŋiš}dimgul-zu-u₃ ud₅-saŋ an-na <unk>...
{ŋiš}ad-us₂-zu-u₃ ur-saŋ ur-saŋ-ra si sa₂...
ma₂-saŋ-zu-u₃ {d}nanna ur₅-ra-aš...
ma₂-egir-zu-u₃ {d}utu an-ur₂-ra...
a₂-sumur₂-zu-u₃ <unk> <unk> <unk>...
...
ezen kug bi₃-lu₅-da gal-gal
sipad zid šul-gi-re ki-bi-še₃ mu-ŋa₂-ar-ŋa₂-ar
nibru{ki}a diŋir gal-gal-e-ne a kug mu-tu₁₇-tu₁₇-u₃-eš₂
iri{ki}a nam ki-bi-še₃ mu-tar{ar}e me zid...
...kalam-ma {d}nin-lil₂ lu₂ sag₉-ga e₂-ta...
...ab₂-šilam kug-gin₇ gu₂-da...
barag kug-bi dur₂ im-mi-in-ŋa₂-re-eš₂ niŋ₂...
...mah...<unk> {id₂}idigna-a he₂-du₇-bi
...hal-hal-la...a mul-mul-la...
šita₂ saŋ 5(diš) mitum...šu-nir a...igi-še₃ im-da...
ur-saŋ {d}en-lil₂-la₂ {d}nin-urta saŋ-bi-a mu-ŋen
<unk> daŋal-zu-u₃ ŋiš-u₃-sal₄-la-bi-e si im-sa₂-sa₂-e
ma₂-gur₈ gi-dirig kug-ga {ŋiš}gi-muš kug-bi...
lu₂ <unk> la₂ šir₃ kug...
nin...nam-mah gal-gal-ni mi₂...
munus zid-da {d}nin-lil₂ hul₂-la-e šul-gi...
ki-en-gi urim₂{ki}e niŋ₂-hul₂-la sag₉-ga...
ma₂-gur₈ kar me-te-a-ŋi₆-a a-ne sud...
ŋiš-gi tum-ma-al{ki} {d}en-lil₂-la₂-ka a₂ mu-sud-sud-e
gud du₃-gin₇ saŋ mu-ni-ib₂-il₂-il₂ gu₂ mi-ni-ib₂-mar-mar
i₃-si₃ zig₃-ga-a gaba im-ra-ra-ra a šu ni₁₀-ni₁₀...
a šag₄-ga du-bi engur-ra ku₆ im-ši-hu-luh-e
a bar-ra du-bi he₂-ŋal₂-e mul-ma-al im-mi-ib₂-za
gi-dirig kug-ge nam am₃-us₂ nin tum-ma-al{ki} a-ra-zu...
ama a-a {d}en-lil₂-la₂ an lugal diŋir nam tar-re giri₁₇ šu...
{d}nin-lil₂-da ki ŋišbunₓ-na-ka zag-ge mu-ti-ni-ib₂-si-eš₂
šul-gi sipad nidba gal-gal-la-ni mu-ne-ši-ib₂-dib-dib-be₂
ud nam-he-a mi-ni-ib₂-zal-zal-ne ŋi₆ i₃-im-i-i-ne
lugal ma₂-gur₈ kug du₈-a-ra nam mu-ni-in-tar-re-eš₂
nam tar-ra-a-bi ul-le₂-a-še₃ niŋ₂ saŋ-ba du-am₃
gaba kalam-ma-ka ud mu-u₃-ŋa₂-ar {d}utu-u₃ dalla bi₂-e₃
ma₂-gur₈ gaba...nam am₃-mi-ib-gu₂-un-gun₂ gu₃ mur mu-ša₄
nin-mu-tum₂ id₂ mu he₂-ŋal₂-la-ka a šu ti-a-am₃
eštub{ku₆}bi-e tun₃-mu mi-ib₂-gun₃-gun₃{gu₂} {d}en-lil₂ i₃-hul₂-le
muš-u₂{ku₆}e gu₃ ŋa₂-ar-ba a-ne mu-e {d}nin-lil₂ i₃-hul₂-le
<unk>{ku₆}ni ib₂ mi-ni-ib₂-li-e {d}en-ki i₃-hul₂-le
suhur-maš₂{ku₆}e sun₄-bi mu-u₃-sud-e {d}nanna i₃-hul₂-le
...a-nun-na im-ši-hul₂-hul₂-le-eš₂
...{id₂}buranun-na saŋ mi-ni-ib₂-il₂-il₂ <unk> mi-ni...
šag₄...kur-ra-am₃ a zal tum₃-tum₃-da
ma₂-gur₈...mu-ni-ib₂-us₂ nibru{ki} hul₂-la-a-am₃
...<unk> a-e lugal šul-gi-ra
igi hul₂-la₂ saŋ-ki zalag-ga-na mu-ši-im-bar-bar-re
sipad...šul-gi mu gi₁₆-sa lugal ezen-na
aga...saŋ-za mu-ni-in-gen₆-na ŋi₆-bi...
ŋidru kug {d}en-lil₂-le...ud-bi ga-ra-ab-sud-sud
{ŋiš}gu-za {d}en-ki-ke₄ saŋ ha-ba-ra-rig₇-ga-a suhuš-bi ha-ra-ab-gen₆-ge-en₆
{d}nanna amar ban₃-da a...zid-de₃-eš₂ ša-mu-u₃-tud
sipad niŋ₂-du₇-e pa e₃-a...<unk> a-la sug₄-am₃
nam-til₃-zu-u₃ tug₂-ba₁₃ kug-ŋu₁₀-gin₇ bar-ra he₂-mi-ni-dul
sa-ŋar-ra-am₃